ຈີນ ຍົກເຮືອທີ່ຫຼົ້ມ ຢູ່ໃນແມ່ນ້ຳຢ່າງຊີ ໃຫ້ຕັ້ງຂຶ້ນ ແລະ ຜູ້ເສຍຊີວິດ ເພີ້ມຂຶ້ນເປັນ 97 ຄົນ
ໜ່ວຍ​ກູ້​ໄພ ກ່າວວ່າ ບໍ່​ມີໂອກາດ​ເລີຍ ທີ່​ຈະ​ພົບ​ເຫັນ​ຜູ້​ທີ່​ລອດ​ຊີວິດ​ອີກ ​ແລະ ມີທ່າທາງວ່າ ຈະ​ເຮັດ​ໃຫ້​ໂສກ​ນາດຕະກຳ​ທາງ​ທະ​ເລ​ ​ທີ່​ເຮັດ​ໃຫ້ມີ​ຄົນ​ເສຍ​ຊີວິດຫຼາຍທີ່​ສຸດ ຂອງ​ຈີນ.
ໜ່ວຍກູ້ໄພ ໃນພາກກາງຂອງຈີນ ໄດ້ເລີ້ມຍົກເຮືອນຳທ່ຽວ ທີ່ຫຼົ້ມຢູ່ໃນ ແມ່ນ້ຳຢ່າງຊີ ຂຶ້ນຢ່າງຊ້າໆ ແລະ ກ່າວວ່າບໍ່ມີ ໂອກາດເລີຍ ທີ່ຈະພົບເຫັນຜູ້ທີ່ລອດຊີວິດອີກ ໃນຂະນະທີ່ ຈຳນວນຜູ້ເສຍຊີວິດແລ້ວ ໄດ້ເພີ້ມຂຶ້ນເປັນຢ່າງນ້ອຍ 97 ຄົນ ພາບວີດີໂອ ສະແດງໃຫ້ເຫັນວ່າ ຂ້າງນຶ່ງຂອງເຮືອດາວຕາເວັນ ອອກ ຫຼື Eastern Star ທີ່ຂວ້ຳຢູ່ນັ້ນ ໄດ້ຖືກຍົກຂຶ້ນໃຫ້ພົ້ນນ້ຳ ໃນຕອນເຊົ້າວັນສຸກມື້ນີ້ ຫຼັງຈາກທີ່ໜ່ວຍກູ້ໄພໄດ້ທຳງານໝົດຄືນ ເພື່ອເຮັດໃຫ້ ເຮືອດັ່ງກ່າວຕັ້ງຂຶ້ນ ມີພຽງ 14 ຄົນເທົ່ານັ້ນທີ່ໄດ້ຮັບການຊ່ອຍເຫຼືອ ນັບຕັ້ງແຕ່ເຮືອ ລຳດັ່ງກ່າວໄດ້ປີ້ນຂວ້ຳລົງ ໃນສະພາບອາກາດທີ່ປັ່ນປ່ວນເມື່ອຕອນເດິກຂອງ ຄືນວັນຈັນ ຜ່ານມາ ຜູ້ໂດຍສານຫຼາຍກວ່າ 300 ຄົນ ສ່ວນໃຫຍ່ແມ່ນຜູ້ມີອາຍຸສູງ ຍັງຫາຍສາບສູນຢູ່ ເຊື່ອກັນວ່າ ຫຼາຍໆຄົນຍັງຄົງຕົກຄ້າງ ຢູ່ໃນເຮືອ ທ່ານ Xu Chengguang ໂຄສົກກະຊວງຄົມມະນາຄົມຂົນສົ່ງ ກ່າວຕໍ່ພວກນັກຂ່າວໃນວັນ ສຸກມື້ນີ້ວ່າ ເຮືອລຳນີ້ຈະຖືກຍົກຂຶ້ນໃຫ້ພົ້ນຈາກນ້ຳ ເພື່ອຈະໄດ້ຊອກຄົ້ນຫາຊາກສົບ ຂອງ ຜູ້ເສຍຊີວິດ ທ່ານ Xu Chengguang ຮອງຫົວໜ້າ ສູນກາງຄົ້ນຄວ້າດ້ານນະໂຍບາຍ ກະຊວງຄົມມະ ນາຄົມ ຂົນສົ່ງເວັ້າວ່າ ຄາດກັນວ່າ ຈຳນວນຂອງຜູ້ເສຍຊີວິດ ຈະເພີ້ມຂຶ້ນຕື່ມຢ່າງຫຼວງຫລາຍ ແລະມີທ່າທາງວ່າ ຈະເຮັດໃຫ້ເຫດຮ້າຍນີ້ ເປັນໂສກນາດຕະກຳທາງທະເລ ທີ່ເຮັດໃຫ້ມີຄົນເສຍຊີວິດຫຼາຍທີ່ສຸດ ຂອງຈີນ ໃນຮອບຫຼາຍທົດສະວັດ